**Отчетен доклад**

за дейността на НЧ „Развитие-1892” за 2023 г.

Българските читалища са една уникална за Европа културна институция, която съществува единствено у нас. Те са знак за достиженията на народа ни, който иска да съхрани опита си, да го предаде в историята, да разкаже за миналото си.

Поколения наред читалището в гр. Бяла Слатина е символ на народната памет и силния български дух. Основано преди 132 години, в далечната 1892 г. читалището получава името „Развитие” и става средище на богата и разнообразна културно-просветна и творческа дейност, за да остане за поколенията и до днес.

Традиционно нашето читалище си партнира с Община Бяла Слатина, Сдружение „Първи юни“, читалищата, училищата и детските градини, пенсионерските и спортните клубове в общината, с Регионална библиотека „Хр. Ботев“ – Враца, с Общинско краеведско дружество „Сребреня“, с църковното настоятелство при храм „Св. Параскева“, фирмите в града, кабелна телевизия „Ета-Рава“, БНР Видин, както и с активни белослатинци. Имаме общи инициативи, участваме в съвместни прояви и се подкрепяме взаимно в много проекти. Фирма „Селебра“ е наш редовен дарител, за което благодарим.

Всички събития и прояви в Читалището се отразяват своевременно в „Читалищен вестник“, вестник „Слово +“, вестник „Северозапад днес“, радио „Видин“ и социалните мрежи. С това се популяризира не само дейността на читалището, но и на Бяла Слатина.

Действителните членове на Общото събрание за 2023 г. са 152.

През отчетната 2023 г. настоятелството като изпълнителен орган на читалището проведе 7 заседания, на които взе 38 решения относно дейността на НЧ „Развитие-1892” - гр. Бяла Слатина. Със своята дейност настоятелството работи както за изпълнение на работния календарен план, програмата за дейността на читалището през 2023 г., така и контролира, взема решения по възникнали през този период проблеми и задачи. Всички взети от настоятелството решения бяха своевременно свеждани до знанието на читалищния секретар и служителите за изпълнение.

В НЧ „Развитие -1892” гр. Бяла Слатина и през изминалата 2023 г. продължиха успешно да реализират дейност традиционните звена и направления:

* **Читалищна библиотека**
* **Художествена галерия**
* **Обединена школа по изкуствата и спорта**
* **Смесен камерен хор**
* **Културно – масова дейност**
* **Материална база**

**читалищна библиотека**

Потребителите на библиотеката през 2023 г. са 844, от тях до 14 години са 225.

Библиотечен фонд наброява 77 257 библиотечни документа.

Набавени библиотечни документи са 495 бр.

По проект „Българските библиотеки – съвременни центрове за четене и информираност“ са закупени 285 книги, а от дарения са получени 210 книги.

Абонирани периодични издания за 2023 г. са 7.

Заети библиотечни документи са 30835.

Посещения за 2023 г. са:

6901 - за дома

7754 - в читалня

3585 - на автоматизирани читателски места

1361 - на организирани събития

След направения ремонт на отдел Заемна за възрастни се реорганизира отдела и се направи частична инвентаризация, след която бяха отчислени 2130 библиотечни документи.

Библиотеката организира Музикално-поетична вечер, посветена на В. Висоцки.

Проведе се изложба базар на мартеници и сувенири.

През годината се организираха четения с НУ „Ц. Гинчев“, НУ „Хр. Ботев“, СУ „В. Левски“, ПГО „Ел. Багряна“; работилници за 1 март, 8 март, за Коледа.

Друга инициатива бяха литературните вечери „Моето любимо стихотворение за любовта и виното“ и „Пролетта“.

Проведе се Маратон на четенето с ученици от училищата в града.

По проект „Вълшебното килимче“ се проведоха 4 работилници за изработка на кукли на пръчка, по тялото и от чорапи с училища от града. Организира се среща с актьори от Театър Враца. Най-отличителното събитие от проекта бе провеждането на първото издание на Фестивал на детския театър „Вълшебното килимче“.

Представени бяха книгата на Жюл Лафорг „Климат, фауна и флора на луната“; на Василка Цачева „На този бряг“; на Красимира Милчева „Спомен за обичане“; на Йорданка Манкова „Лек и цер да намериш“; творчеството на Николай Илчевски.

Проведе се среща с Елена Фроммелт – наследник на Петко Тодоров Цигаровски (първият кмет на Бяла Слатина след Освобождението).

За първи път се проведе Ден на четенето (17.11) с детските градини в Бяла Слатина.

Виолета Кръстева взе участие в Краеведската конференция „Хубава си, моя горо“.

Организира се и традиционното шествие в памет на Николай Хрелков.

Служителите на библиотеката през 2023 г. взеха участие в Регионална работна среща "Библиотеките от област Враца - отчитане на дейността за 2022 г. Предизвикателства и възможности в библиотечното обслужване" - 23.02.2023 г.; Семинар "Информационна грамотност" с лектор Катрин Рупрехт- 6 юни 2023 г.; Обучение "Работа с облачно-базирани технологии и работа с новата интегрирана библиотечна система" - 19-20 септември; Обучение "Киберсигурност" - 25-26 септември; Обучение "Фалшиви новини и дезинформация" - 2-3 октомври.

**ХУДОЖЕСТВЕНА ГАЛЕРИЯ**

Художествената галерия при НЧ „Развитие-1892“ е създадена през 1984г. Тя е единствена по рода си на територията на гр. Бяла Слатина. Днес фондът на галерията съдържа над 350 произведения на изобразителното изкуство. През годините на своето съществуване тя се превърна в едно от значимите средища на културен живот в общината. Тук се организират множество прояви, свързани с разпространение и популяризиране на произведенията на изобразителното изкуство, изложби и творчески срещи.

На 1.02. Радослав Нейчев представи изложбата „Бряг“ по проект на Национален фонд „Култура“. Живописната експозиция е вдъхновена от дунавския бряг при Оряхово.

На 1.02. се запознахме и с приложничката Таня Митева, която откри изложба живопис от картини, изработени с вълна.

На 1.02. във фоайето на галерията изложихме изработени от ученици и колеги декорации за празника Свети Валентин, както и мартеници за Баба Марта.

От 17.03. ни гостува Емилия Върбанова, художник от Враца с изложбата „Завръщане към корените“. Авторката е работила тематично по проект на Национален фонд „Култура“, като ни запознава с впечатляващия каньон край родното и село Камено поле върху паната, изработени по автентичния метод от плъстене на вълна.

От 5.04. до 7.04. проведохме Великденски благотворителен базар с участието на местни производители и художници приложници. В два аранжирани къта с пролетни декорации, посетителите имаха възможността да си направят фотосесия.

От 11.05. ни гостува Художествена галерия „Илия Бешков“ гр. Плевен с изложбата „Златни страници на българската илюстрация. Илия Бешков и учениците му“. Белослатинските почитатели на изобразителните изкуства се докоснаха до творби на значими и обичани илюстратори от средата на 70-те и 80-те години на ХХ век. Колекцията включва 90 оригинални рисунки и графични отпечатъци, с които са оформени детска, възрожденска и историческа литература, български фолклор, световен епос и поезия.

От 15.08. до 22.08. се проведе пленер „Белослатински багри“. В него взеха участие 13 творци от Бяла Слатина и от градове на България. Читалището, като домакин подсигури хотел, храна, консумативи за рисуване и топло, приятелско отношение. За първи път имахме гост от Република Сърбия.

На 8.09. беше открита изложбата от пленера в рамките на Панаирните дни на Бяла Слатина. Част от картините бяха дарени на галерията.

На 5.12. се откри изложбата „Пейзажът в творчеството на плевенските художници“. В колекцията бяха представени картини на познати имена на българската живопис, като Тома Трифоновски, Ѝордан Кацамунски, Христо Бояджиев, Светлин Русев, Греди Асса.

В художествената галерия на читалището бе извършен частичен ремонт. В изцяло подновената експозиционна площ на трето ниво на галерията, разположихме музейната ни сбирка, включваща кът на поета Николай Хрелков, етнографска колекция от битова керамика, народни носии, ръчно тъкани платове и черги, както и богат снимков материал.

В НЧ „Развитие-1892“ стана традиция в навечерието на Коледните празници да организираме Коледен базар. Поканихме местни производители на мед и продукти от мед, вино, лавандула и продукти от лавандула, месни и млечни деликатеси, сувенири, картини и икони. Оформихме кът, подходящ за фотосесии, така нашите най - малки посетители имаха възможността да направят своите снимки и с обичания Дядо Коледа.

**Обединена школа по изкуствата и спорта**

Към Обединената школа по изкуствата и спорта през 2023 г. функционират:

* Състав за български народни танци;
* Групи по характерни и модерни танци;
* Мажоретен състав;
* Балет „Грация”;
* Детска вокална група „Бони-Бон“;
* Школата по изобразително и приложно изкуство;
* Школата по пиано;
* Детско театрално студио;
* Клуб „Корени“.

Обучението в школата изгражда таланта на децата, развива чувството им за отговорност, запълва свободното им време.

**Състав за народни танци с хореограф Детелина Крачуновска**

14 февруари –Трифон Зарезан - Бяла Слатина

25 февруари- поздрав на сватба

1 март- ден на самодееца

9 април – пролетен празник в Лесопарка

14 април – поздрав за юбилей

16 април – поздрав за юбилей

23 април – откриване на Международен турнир по джудо

29 април – „Златно петле“ – откриване

24 май –Ден на славянската писменост и култура

11 юни – Фестивал „Када кум прасе, и ти вречу“ –Чупрене

24 юни – Фолклорен фестивал „Еньовче“ – Попица

1 юли-поздрав за сватба и ритуал

8 юли – Фолклорен фестивал „Ехо от Търнак“ –Търнак

22 юли – Празник на носията и фолклорните обичай - Рибарица – медал за трето място

12 август – поздрав за юбилей

19 август – Втори фолклорен фестивал „На мегдана край чешмата“ – Галиче

20-25 – Созопол НФФ „Фолклорни ритми“ – 2 купи за първи места

7 септември – Панаирни дни

9 септември – Есенен празник в Лесопарка

23 септември – Троян фестивал на сливата

1 ноември – Ден на народните будители

18 ноември – поздрав за юбилей

1 декември – запалване на светлините на елхата

2 декември – турнир по сумо

4 декември – Благотворителен концерт на 1-ви юни

12 декември – Коледен концерт

**Групи по характерни и модерни танци и мажоретен състав с хореограф Борислава Иванова**

В съставите се обучават 24 деца в две възрастови групи, които изучават различни видове и стилове в танцовото изкуство. В часовете се разучават елементи и движения от танци, съобразени с възможностите на децата. Репертоарът на съставите е богат и разнообразен. Участията на сцена пред публика повишават тяхното самочувствие, жизненост и енергичност. Зарежда ги с позитивни емоции. Танците повлияват на тяхната правилна стойка и добър тонус.

Мажоретните групи се изявяват с шалове, помпони и батони, марширувайки на известни маршове. Изучават се гръцки, испански, италиански, руски и руско-цигански танци. Децата се потапят и в магията на българския съвременен танц. Различните елементи, които изучават в съставите развива тяхната гъвкавост, ритмичност, концентрация, правилно дишане, артистичност. Представителният състав участва във всички читалищни и общински мероприятия.

През изминалата 2023 г. Групи по характерни и модерни танци и Мажоретен състав взеха участие в следните мероприятия:

10.02. – откриване на Общински турнир по мини футбол

01.03. – Концерт по повод Деня на самодееца

Концерт по случай 3 март – Националния празник на Р България на площад „Цола Драгойчева”

23.04. – откриване на турнир по джудо

29.04. – откриване на фестивал „Златното петле“

7.05. - участие в пролетен празник на МИГ Бяла Слатина

8.05. – участие в празник при Перката

Празнично шествие и концерт за 24 май

1.06. - Годишен концерт на съставите на читалището

10.06. – участие в събор на с. Галиче и откриване на обновения площад

20.07.- Фестивал „Морско конче“-гр.Обзор

7.09. – участие в концерт на съставите в Панаирни дни

1.11. – участие в Концерт по повод Деня на будителите

1.12. – участие в концерт по повод запалване светлините на коледната елха

4.12. – участие в Концерт по повод Вечер на дарителите на Обществен дарителски фонд

12.12. – участие в Коледен концерт с Бойка Дангова

В периода 15.06. – 31.08. 2023 г. в читалището се проведоха летни занимания. 30 деца се запознаха с тънкостите на модерните и мажоретни танци. Те посещаваха часовете с голямо желание. Част от децата през октомври се записаха в групите и продължават да се занимават с танци.

**Балет „Грация” с ръководител Росица Маринова**

В балет „Грация“ се обучават 28 деца в четири възрастови групи от 4 до 17 години. Целта на обучението е всестранната физическа подготовка на развитието на децата.Заниманията на децата от балета започва от ранна детска възраст и спомага за формирането на личността - организираност, трудолюбие, воля. Чрез танците децата развиват различни качества – гъвкавост,издръжливост, сила, лекота, бързина. Репертоарът на групите е изграден от танци в различни стилове – модерен балет, танцово шоу, гимнастика. Децата посещават с голямо желание часовете. Балет „Грация“ взима участие във всички читалищни и общински мероприятия. Участва и във фестивали. През изминалата година децата от балет „Грация“ взеха участие в:

1.03.2023г.-Концерт по случай ден на самодееца

7.04.2023г.-Пролетен празник- Лесопарк

11.05.2023г.-Благотворителен концерт-Търнак

1.06.2023г.-Годишен концерт

20.07.2023г- Фестивал „Морско конче“ – гр.Обзор

15.06-31.08.2023г.-Летни занимания

7.09.2023г.-Панаирни дни-концерт

21.09.2023г.- Ден на независимостта-концерт

1.12.2023г.-Запалване светлините на елхата

4.12.2023г.Благотворителен концерт-1юни

12.12.2023г.Коледен концерт

**Детска вокална група „Бони-Бон” с ръководител Ива Йотова**

1 март – участие в концерта на читалището, посветен на Деня на самодееца;

3 март

23 април – Спортна зала Джудо

29 април – Златното петле

7 май – Пролетен празник Лесопарк

8 май – Перката

24 май

1 юни – годишен концерт на Читалището

10 юни – откриване на площад с. Галиче

7.09. – участие на хора в откриването на Панаирните дни 2023;

9.09 – Есенен празник в Лесопарка

1. 11 - Ден на народните будители.

1 декември – Участие в концерт по случай запалването светлините на Коледната елха.

4 декември - концерт на Обществен дарителски фонд “Участвам, дарявам променям“

12 декември Участие в коледен концерт

Участие във фестивали на Цветислава Денова и получени призови места: Две първи места и голямата награда „Златно петле“ 2023 г.,

„Пиленце пее“ - Национален музикален и танцов конкурс 2023г., гр. София

09. 09. - „Радомирци пее и танцува“ – с. Радомирци, Пети регионален фолклорен фестивал

Юли 2023 – „Искри от миналото“ – Априлци

22 юли - "Празник на народния обичай и автентичната носия", с. Рибарица

"Отечество" - Националния фестивал на патриотичната песен, гр. Плевен

„11 Областен вокален преглед“, гр. Враца.

**Школа по пиано с ръководител Пламена Гешковска**

През изминалата учебна 2022/2023 г., в класа по пиано се обучаваха 5 деца на възраст от 6 до 13 години.

В края на м. януари 2023 г. се проведе класна продукция по случай края на I-ви срок, на която децата показаха разучените нови пиеси.

През м. май 2023 г. се проведе II-ра годишна продукция на изучаващите пиано, на която показаха придобитите си нови умения пред родители и гости на събитието.

Младите пианисти взеха участие в традиционния годишен концерт на читалището и на Деня на народните будители през есента.

Учениците разучават етюди от Байер, леки джазови пиеси от Марта Майер, популярни мелодии и пиеси от съвременни автори.

**Школа по изобразително и приложно изкуство с ръководител Ивелина Илиева**

Школата по изобразително и приложно изкуство обучава ученици в три възрастови групи.Темите, по които работим надграждат знанията и уменията от училищната програма. Индивидуалната работа с децата е приоритетна, скоро се отличиха талантливи ученици с участия в изложби и конкурси.

В началото на 2023 година, с огромната помощ на Виолета Кръстева, библиотекар в НЧ „Развитие-1892“ подготвихме проект към Младежки център Враца, насочен към дейностите, свързани с визуални изкуства.

Чрез инициативата на три ентусиазирани момичета приобщихме повече деца към нашите занимания.

Получихме 20 статива, подходящи както за рисуване, така и за изложби, качествени акварелни, темперни и маслени бои, четки, платна, картони и консумативи.

Проведохме еднодневни пленери в ОУ „Христо Ботев“ с. Търнава и в ОУ „Климент Охридски“ гр. Бяла Слатина.

Учениците рисуваха навън, в двора на училището пейзаж, който се открива пред очите им. Рисуването от натура се оказа както предизвикателство за малките художници, така и отправна точка за следващи изяви.

През месец февруари организирахме работилници за Баба Марта. Ученици от началния курс на обучение имаха възможност да изработят мартеници от жива вълна, да се запознаят с автентичния произход на мартеницата и да създадат свои, оригинални мартеници. Темата, по която работим е привлекателна за децата, развива въображението и креативността им.

По случай 8 март – Международния ден на жената организирахме работилници. Децата изрисуваха в богата гама релефни осмици, получиха се чудесни подаръци за майките.

През месец март и април организирахме четири работилници за кукли, във връзка с първия ни Фестивал на детския куклен театър, по проект към ЛИДЛ. Под ръководството на Ивета Михайлова изработихме кукли - герои от приказки и кукли, които могат да „играят“ в спектакъл зад специален параван. Материята, нова за децата ги въодушеви, работейки те импровизираха със своите герои, влизайки в роли.

В деня на фестивала беше организирано шествие от центъра на града до читалището. За участниците в театралните работилници това беше истински празник, белослатинската общественост видя малките художници като истински модерни артисти.

През месец април организирахме работилници за Великден. Изработихме декорации от картон и филц, оцветявахме гипсови фигурки, аранжирахме ръчно изработени цветя. Резултатите от работилницата са отлични, участниците имат възможност да работят с различни материали , да използват нови техники и така да претворяват идеите си.

През месец май, във връзка с изложбата от фонда на Художествена галерия „Илия Бешков“ гр. Плевен, отправихме покана към училищата в града ни за посещение. Ученици от НУ „Цани Гинчев“ и СУ „Васил Левски“ разгледаха прекрасната изложба от оригинални рисунки – илюстрации на Илия Бешков и негови ученици, познати и известни графици. Докосването до оригинални и стойностни картини е част от образователния процес. Идеята да ни гостуват галерии с подбрани колекции помага за формирането на сериозен естетически мироглед на малките художници.

От 15.06. в читалището бяха организирани летни занимания. Учениците, разделени на групи рисуваха и апликираха по различни теми. Запознахме ги с техниката монотипия, чрез нея се получиха експресивни и ярки рисунки – отпечатъци, които обособихме в изложба на първо ниво на галерията.

Най – младите ни художници – Николас Стоичков и Илиян Петров, познати с участието си в изложби в читалището и в СУ „Васил Левски“ дариха на галерията ни две свои картини – пейзажи, рисувани с маслени бои.

На 30.11. открихме изложба с творбите на участниците в детския пленер на първо ниво на галерията. Пейзажите се превърнаха в притегателен център за посетителите на читалището.

През месец декември организирахме Коледни работилници. В празнично настроение малките творци изработиха картички за Дядо Коледа и украшения за елха с професионални арт материали.

**Детското театрално студио „Развитие“ с ръководител Красимира Милчева**

Детското театрално студио „Развитие“ към НЧ „Развитие“ – Бяла Слатина е създадено по проект „Вълшебното килимче“ на Лидл България - „Ти и Lidl за по-добър живот“, в партньорство с Фондация „Работилница за граждански инициативи“ и Български дарителски форуми. То започна активната си работа през м. декември 2022г. Участници са деца от възрастова група 10-12 години – ученици от Прогимназия “Св. Климент Охридски” - Бяла Слатина - 5 и 6 клас.

Въвеждане участниците в групата полагаха старание и любов към работата ни. Понякога привидно се отегчаваха от повторенията на реплики и сценки, но упорито продължаваха да творят. Вече готови за изява, през м.май т.г., участвахме като гости в тържественото отбелязване на патронния празник на ПГО “Елисавета Багряна” - Бяла Слатина и получиха заслужените аплодисменти на публиката. С хумористичните сценки "Училище - мъчилище"и "Пак с двойки вкъщи" малките актьори от театрално студио "Развитие" при читалище "Развитие - 1892" получиха аплодисментите на публиката на Фестивала - преглед на детскотото театрално творчество" в читалището, който се проведе на 27 май 2023г. - част от богатата културна програма "Майски празници - 2023 г." на Община Бяла Слатина.

**Клуб „Корени“ с ръководител Светлина Берова**

В клуб „Корени“ бяха проведени беседи свързани с празничния календар, уроци по родолюбие, свързани с най-големите християнски и официални празници, уроци по художествено краезнание, включващи посещение на учениците от общинските училища в художествената галерия.  Клубът е в тясно сътрудничество и партньорство с училищата на територията на общината. Ръководител на клуба е Светлина Берова. Ще продължи дейностите в цикъла инициативи за запознаване на младите хора с практики от бита и традициите на белослатенци в празничните дни от народния календар и традиционните практики в градския бит.

Спечелен проект „Корени“ по четвърта покана на Обществен дарителски фонд „Участвам-дарявам-променям“ – Бяла Слатина;

Доц. Д-р. Йорданка Манкова и читалищните служители ни помогнаха да подредим Музейната сбирка.

8-ми януари – Пресъздаване на част от ритуална на Бабинден;

12-ти януари – Празничен календар – Урок с ученици от ОУ „Св. Климент Охридски“;

9-ти февруари – Гостуване на ученици от клуб „Юначе“ на НУ „Цани Гинчев“. Тема на заниманието – 150 години от обесването на Левски;

2-ри март – Урок посветен на 3-ти март с учениците от НУ „Цани Гинчев“;

15-ти март – Урок по краезнание с ученици от ОУ „Св. Климент Охридски“;

19-ти юли – Екскурзия до Исторически музей и зоопарк „Гергана“, гр. Кнежа;

2-ри август – Екскурзия до Оряхово. Посетихме НЧ „Надежда-1871“, Историческия музей и Етнографската къща, къща-музей „Дико Илиев“;

10-ти август – Екскурзия до археологически комплекс „Калето“;

15-ти ноември – Посещение на Музейната сбирка от ученици, от ПГО „Елисавета Багряна“;

16-ти ноември - Посещение на Музейната сбирка в НЧ „Развитие-1892“ от ученици от НЧ „Цани Гинчев“;

21-ви ноември – Проведе се беседа в храм „Св. Параскева“ с ученици от НУ „Цани Гинчев“ и деца от ДГ „Детелина“ по повод Деня на християнското семейство;

21-ви ноември – Посещение на ученици от НУ „Христо Ботев“ на Музейната сбирка в НЧ „Развитие-1892“;

22-ри ноември – Посещение на Музейната сбирка от ученици, от НУ „Христо Ботев“;

4-ти декември – Уроци по краезнание по повод обредните празници „Варвара“, „Сава“ и Никулден“, проведени в Музейната сбирка с ученици от НУ „Христо Ботев“;

**Отчет на смесен камерен хор с ръководител Пламена Гешковска**

Смесен четиригласен камерен хор продължи своята работа и през 2023 г. под вещото ръководство и диригентство на Пламена Гешковска. Репертоарът на хора се обогати с песни, на които г-жа Гешковска изготвя аранжимента. В хора участват 14 самодейци. Диригентът и хористите през годината усилено работеха по заучаването на разнообразния репертоар и постигане на високо художествено ниво на изпълненията. Камерният хор взе участие във всички официални събития, организирани от Община Бяла Слатина и читалище „ Развитие-1892”.

25 януари вечер, посветена на Владимир Висоцки;

14 февруари – участие в поредната инициатива на библиотеката към ч-ще „Развитие-1892“, гр. Бяла Слатина – вечер, посветена на виното и любовта;

18 февруари - участие в концертната програма на фестивал „Фършанги“ – с. Бърдарски геран;

1 март – участие в концерта на читалището, посветен на Деня на самодееца;

11 март – благотворителен концерт в с. Търнак

24.05. – Концерт по случай 24 май;

1 юни – годишен концерт на съставите към НЧ „Развитие-1892“;

11.06 – участие на Смесен камерен хор в Празник на село Галиче;

17 .06. Първо място на НФФ „Пъстра шевица", раздел Певческо изкуство, трета възрастова група, обработен фолклор, за Смесен камерен хор при НЧ „Развитие -1892" гр. Бяла Слатина

от 2 до 6 юли участие в Международния фолклорен фестивал Canakkale Troya.

12.08. – участие на Смесен камерен хор във Фолклорния фестивал „Ехо в родния край – Георги Горелски“ – с. Търнава;

7.09. – участие на хора в откриването на Панаирните дни 2023 г.;

7 октомври участие в Общинския фестивал на шлагерната песен „Цепелина“;

На 1-ви ноември в кино „Метропол 2“ към НЧ „Развитие-1892“ отпразнувахме Деня на народните будители.

1 декември – Участие в концерта по случай запалването светлините на Коледната елха.

4 декември Участие на камерния хор в Коледен базар и концерт на Обществен дарителски фонд “Участвам, дарявам променям“

11 декември Коледният базар в НЧ „Развитие-1892“. Изпълнения от народния певец Валери Гешев.

12 декември Участие в коледен концерт.

**Културно – просветна дейност**

В периода 15 юни – 31 август читалището за поредна година проведе Летни занимания с деца.

В рамките на летните занимания НЧ „Развитие-1892“ проведе 3 екскурзии – до Зоопарк „Гергана“ – гр. Кнежа.

19-ти юли – Екскурзия до Исторически музей и зоопарк „Гергана“, гр. Кнежа;

2-ри август – Екскурзия до Оряхово. Посетихме НЧ „Надежда-1871“, Историческия музей и Етнографската къща, къща-музей „Дико Илиев“;

10-ти август – Екскурзия до археологически комплекс „Калето“ гр. Мездра.

За всички участници в летните занимания, бяха организирани колективни посещения на 10 анимационни филми в кино „Метропол 2“.

За всички участници в Летните занимания организирахме заключително парти с аниматорите от „Вълшебната улица“.

През изминалата 2023 г. в читалището се организираха фестивали форуми, конференции, спектакли, концерти.

На 29 април в големия салон на читалището се проведе юбилейният ХХI –ти фестивал на детската песен „Златното петле“.

На 7 октомври проведохме XIV-фестивал на шлагерната песен „Цепелина“. Участие взеха групи от Бяла Слатина, София, Враца, Червен бряг, Етрополе, Мизия, Баница, Козлодуй, Борован, Малорад, Староселци и един индивидуален изпълнител от Лесново.

В навечерието на най-светлите празници НЧ „Развитие-1892“ организира коледен базар с идеята да събере местни фермери и производители. От 12 до 16 декември на щандовете се предлагаха подаръци, коледни играчки и украшения, сладкиши и деликатеси, традиционни билки и чайове, мед и различни продукти от него, лавандула и козметика от лавандула, икони, както и вино.

На Свети Спиридон Чудотворец, 12 декември ни гостува фолклорната певица Бойка Дангова.

Организирахме седем театрални постановки от София и областните градове:

29. май – ДТ – Монтана „Да докоснеш небето“ (Куфарът)

13. юни – ДТ – Търговище „Под масата“

21. юни – Театър Българска Армия „Кафе с претенции“

17. юли – ДТ – Габрово „Специалист по гафове“

31. юли – МДТ – В. Търново „Криворазбраната цивилизация“

25. септември – Театрално – Музикален център – Кърджали „Няма места“

22. ноември – ДТ – Монтана „Вечеря за глупаци“

**Материална база**

За обезпечаване работата на читалището бяха извършени следните дейности и ремонти:

* Поддръжка на пожароизвестителната система и абонаментно обслужване;
* Дообурудване с пожаротехнически средства за гасене на пожари в коридорите, помещенията и фоайетата;
* Основно почистване на складовете в целия комплекс, помещенията около зрителната зала и гримьорните;
* Основно почистване на стъкла, витринни стъкла и входове на фоайета в трите блока на читалището;
* Закупени 20 чифта цървули, 10 бр. мъжки потури и 8 бр. мъжки ризи за ТС „Развитие“;
* Закупени 9 бр. рокли (сценично облекло) за дамския състав на Смесен камерен хор;
* В края на годината беше сключен договор със строителна фирма за ремонт на подовата настилка в художествената галерия, както и ОП „Чистота и строителство“ да боядисат стените в галерията;
* Подменен мокет на трето ниво в художествената галерия, което пространство бе превърнато в Музейна експозиция;
* Ремонт на покрива на първи блок с фирма изпълнител;
* Необходими за заниманията с деца са закупени: хладилник, готварска печка, фотоапарат, прожекционен екран, нови маси шест броя и тридесет броя сгъваеми столове, коледен винил, озвучителна апаратура и микрофони за глава (HEAD SET) и електрическо пиано.
* По проект на Лидл закупихме 16 стелажи за обновяване на детския отдел на библиотеката.

С финансовите средства, с които разполагаше читалището през 2023 година, се постарахме да обезпечим неговата дейност, да откликнем на новите потребности на българското общество, свързани с информационните технологии, модерните средства за комуникация и глобалното общуване. През 2023 г. Читалищното настоятелство и служителите на НЧ „Развитие-1892” град Бяла Слатина работиха с много професионализъм, с чувство за отговорност, за да съхранят и продължат успешно мисията на нашето читалище за съхранение и развитие на традиционните ценности както на нацията, така и на нашия Белослатински край, за което им благодаря.

**Боряна Петкова – Председател**